I. 23. Kloe
Futsz tőlem Kloe mint őzfi, ki rengeteg
Erdőben remegő annya után heven
 	Esdeklik, szaladoz, fél
 	Szellőtől is az oktalan;
Mert vagy zörgeni kezd a leveles haraszt
Szélfujtára, vagy a csipkebokor mozog
 	Gyiktól, szíve legott ver,
 	S reszketnek neki térdei.
Mit félsz? Nem vagyok én Afrika tigrise,
Nem kívánlak azért, hogy megemésszelek.
 	Immár hagyd el Anyádat;
 	Illik férjfihez ért korod.
Versek
Ódák